open-index/open-wikipedia-markdown huggingface dataset:
Λουίζα Ελισάβετ της Κουρλάνδης

Η **Λουίζα-Ελισάβετ** (12 Αυγούστου 1646 στο Μίταου/Γιέλγκαβα - 16 Δεκεμβρίου 1690 στο Βέφερλινγκεν) από τον Οίκο των Κέττλερ ήταν κόρη του δούκα της Κουρλάνδης και με τον γάμο της έγινε λαντγκραβίνα της Έσσης-Χόμπουργκ.

## Βιογραφία
Ήταν η πρώτη κόρη του Ιακώβου δούκα της Κουρλάνδης (1610-1662) και της Λουίζας-Καρλόττας (1617-1676), κόρης του Γεωργίου-Γουλιέλμου εκλέκτορα του Βρανδεμβούργου.

Στις 23 Οκτωβρίου 1670 στο Κελν παντρεύτηκε τον διάσημο Φρειδερίκο Β΄ τότε πρίγκιπα του Χόμπουργκ, μετέπειτα λαντγκράβο της Έσσης-Χόμπουργκ. Ο Φρειδερίκος είχε μεταστραφεί στην καλβινιστική πίστη για χάρη τού γάμου τους. Αυτή η μετατροπή τον έφερε σε στενότερες σχέσεις με τους πριγκιπικούς Οίκους στο Βρανδεμβούργο και την Έσση-Κάσσελ, που ήταν επίσης Καλβινιστές. Η αδελφή τής Λουίζας-Ελισάβετ, η Μαρία-Αμαλία, παντρεύτηκε τον Κάρολο λάντγκραβο της Έσσης-Κάσελ το 1673. Η Λουίζα-Ελισάβετ ήταν ανιψιά του Φρειδερίκου-Γουλιέλμου εκλέκτορα του Βρανδεμβούργου. Αυτή η σχέση επέτρεψε στον Φρειδερίκο να ενταχθεί στον Πρωσικό στρατό και να γίνει διοικητής όλων των στρατευμάτων τού Εκλεκτοράτου δύο μόνο έτη μετά, το 1672.

Η Καλβινίστρια Λουίζα-Ελισάβετ έπαιξε σημαντικό ρόλο στην εγκατάσταση των εκτοπισμένων Ουγενότων και Βαλδένσιων στο Φρήντριχσντορφ και στο Ντόρνχολτσχαουζεν, καθώς και στο σχηματισμό καλβινιστικών εκκλησιών στο Βέφερλινγκεν και στο Μπαντ Χόμπουργκ.

## Οικογένεια
Παντρεύτηκε το 1670 τον Φρειδερίκο Β΄ λάντγκραβο της Έσσης-Χόμπουργκ και είχε τέκνα:
* Καρλόττα 1672–1738, παντρεύτηκε τον Ιωάννη-Ερνέστο Γ΄ των Βέττιν δούκα της Σαξονίας-Βαϊμάρης.
* Φρειδερίκος Γ΄ 1673–1746, λάντγκραβος της Έσσης-Χόμπουργκ.
* Κάρολος-Χριστιανός 1674–1695, έπεσε στην πολιορκία του Ναμύρ, 21 ετών.
* Χέντβιχ-Λουίζα 1675–1760, παντρεύτηκε τον Άνταμ Φρίντριχ κόμη του Σλήμπεν (1677–1752).
* Φίλιππος 1676-1706, έπεσε στη Μάχη του Σπέυερμπαχ στον Πόλεμο της Ισπανικής Διαδοχής, 30 ετών.
* Βιλελμίνη-Μαρία 1678–1770, παντρεύτηκε τον Άντον Β΄ κόμη του Άλντενμπουργκ (1681–1738).
* Ελεονώρα-Μαργαρίτα 1679–1763.
* Ελισάβετ-Φραγκίσκα 1681–1707, παντρεύτηκε τον Φρειδερίκο Γουλιέλμο Α΄ πρίγκιπα του Νάσσαου-Ζήγκεν (1680–1722).
* Ιωάννα-Ερνεστίνα 1682–1698, απεβ. 16 ετών.
* Φερδινάνδος 1683, απεβ. νήπιο.
* Κάρολος-Φερδινάνδος 1684–1688, πρίγκιπας της Έσσης-Χόμπουργκ.
* Καζιμίρ-Γουλιέλμος 1690–1726, πρίγκιπας της Έσσης-Χόμπουργκ.

## Βιβλιογραφικές αναφορές
* Οι Hugo Aust *et al.* : ''Fontane, Kleist und Hölderlin'' σελ. 12 ff
* Konstanze Grutschnig-Kieser: ''Der Geistliche Würtz'', σελ. 224
* Jürgen Rainer Wolf: *Die kurländische Erbschaft.* *Landgräfin Louise Elisabeth und die gescheiterten Hoffnungen des Hauses Hessen-Homburg*, Bad Homburg vor der Höhe, 1988
* 978-3-8300-4667-7

## Αναφορές


Κατηγορία:Οίκος των Κέττλερ
Σοφία Αμαλία του Νάσσαου-Ζήγκεν

Η **Σοφία Αμαλία** (γερμ. *Sophia Amalia von Nassau-Siegen*, 10 Ιανουαρίου 1650 - 25 Δεκεμβρίου 1688) από τον Οίκο του Νάσσαου, ήταν κόρη του Κόμη του Νάσσαου-Ζήγκεν και με τον γάμο της έγινε δούκισσα της Κουρλάνδης.

## Βιογραφία
Ήταν η δεύτερη κόρη του Ερρικου Β΄ του Νάσσαου-Ζήγκεν και της Μαρίας Μαγδαληνής, κόρης του Γεωργίου Ερνέστου του Λίμπουργκ-Στίρουμ.

Γεννήθηκε στην οικογενειακή έδρα, στο Κάστρο Βις στο Tέρμποργκ. Το τέλος της μεγαλύτερης αδελφής της Ερνεστίνας το 1652 άφησε τη Σοφία Αμαλία ως τη μόνη επιζήσασα κόρη των γονιών της· είχε δύο αδελφούς, τον Γουλιέλμο Μαυρίκιο, αργότερα Πρίγκιπα του Nάσσαου-Ζήγκεν, και τον Φρειδερίκο.

Στη Χάγη στις 25 Οκτωβρίου 1675, η Σοφία-Αμαλία παντρεύτηκε τον Φρειδερίκο Καζιμίρ, τότε διάδοχο στο δουκάτο της Κουρλάνδης.

Το 1682, μετά το τέλος του πεθερού της, η Σοφία Αμαλία έγινε σύζυγος του Δούκα της Κουρλάνδης. Απεβίωσε έξι χρόνια αργότερα.

## Οικογένεια
Παντρεύτηκε το 1675 τον Φρειδερίκο Καζιμίρ Κέττλερ της Κουρλάνδης και είχε τέκνα:

* Φρειδερίκος (3 Απριλίου 1682 - 11 Φεβρουαρίου 1683), απεβ. 1 έτους.
* Μαρία Δωροθέα (2 Αυγούστου 1684 - 17 Ιανουαρίου 1743), παντρεύτηκε τον Aλβέρτο Φρειδερίκο του Βρανδεμβούργου-Σβετ.
* Ελεονώρα Καρλόττα (11 Ιουνίου 1686 - 28 Ιουλίου 1748), παντρεύτηκε τον Eρνέστο Φερδινάνδο του Μπράουνσβαϊγκ-Λύνεμπουργκ-Μπέβερν.
* Αμαλία Λουίζα (27 Ιουλίου 1687 - 18 Ιανουαρίου 1750), παντρεύτηκε τον Φρειδερίκο Γουλιέλμο Α΄ Αδόλφο του Νάσσαου-Ζήγκεν.
* Χριστίνα Σοφία (15 Νοεμβρίου 1688 - 22 Απριλίου 1694).

## Πρόγονοι

## Βιβλιογραφικές αναφορές

Κατηγορία:Οίκος του Νάσσαου
Άννα του Μεκλεμβούργου

Η **Άννα**, γερμ. Anna von Mecklenburg (14 Οκτωβρίου 1533 - 4 Ιουλίου 1602) από τον Οίκο του Μεκλεμβούργου, ήταν κόρη του δούκα του Μεκλεμβούργου και με τον γάμο της έγινε δούκισσα της Κουρλάνδης. 

## Βιογραφία
Ήταν η μόνη (επιζήσασα) κόρη του Αλβέρτου Ζ΄ δούκα του Μεκλεμβούργου και της Άννας των Χοεντσόλερν, κόρης του Ιωακείμ Α΄ Νέστορα εκλέκτορα του Βρανδεμβούργου. Η Άννα είναι η πρώτη γυναίκα στη Λιβονία, της οποίας η ζωή της επιβεβαιώνεται πλήρως ιστορικά.

Η Άννα μεγάλωσε με τη λουθηρανική πίστη στο Μεκλεμβούργο, όπου η Μεταρρύθμιση είχε πρόσφατα εισαχθεί. Παντρεύτηκε τον Γκότχαρντ δούκα της Κουρλάνδης στις 11 Μαρτίου 1566 στο Κένιγκσμπεργκ. Ο γάμος της έγινε πολύ αργά για μία πριγκίπισσα της εποχής της (ήταν ήδη 33 ετών). Οι διαπραγματεύσεις γι' αυτόν ξεκίνησαν το 1564 και η συμμαχία μεταξύ Κουρλάνδης και Μεκλεμβούργου έφερε πλούτο, και σημαντικές ξένες συνδέσεις της Γερμανίας με το νεοσύστατο δουκάτο της Κουρλάνδης.

Η Άννα και ο Γκότχαρντ ζούσαν με το νοικοκυριό τους στη Ρίγα, από τον γάμο τους μέχρι το 1578, όταν το πρώτο δουκικό ανάκτορο στο Μίταου ήταν έτοιμο να ζήσουν. Η Άννα περιγράφεται ως μία καλά μορφωμένη προστάτιδα των τεχνών· θεωρείται ότι έπαιξε σημαντικό ρόλο στην ανάπτυξη της τέχνης στο νέο κράτος της Κουρλάνδης. Σε αυτόν τον ρόλο, της πιστώνεται ότι ανέθεσε την τέχνη των τοπικών εκκλησιών σε τοπικούς καλλιτέχνες και όχι σε ξένους όπως εθεωρείτο φυσιολογικό στην Κουρλάνδη. Πιστεύεται επίσης ότι διοργάνωσε την πρώτη Αυλή στο δουκάτο. Αλληλογραφούσε με τους συγγενείς της στη Γερμανία, διατηρώντας ξένες διπλωματικές σχέσεις με το δουκάτο.

Χήρευσε το 1587. Το 1598 επισκέφθηκε τον αδελφό της στο Γκούστροβ.

## Οικογένεια
Παντρεύτηκε το 1566 τον Γκότχαρντ Κέττλερ δούκα της Κουρλάνδης και Σεμιγαλίας. Είχε τα ακόλουθα παιδιά:
* Άννα 1567-1617, παντρεύτηκε τον Αλβέρτο Ράντζιβλ, ευγενή της Πολωνίας.
* Φρειδερίκος 1569–1642, δούκας της Κουρλάδης και Σεμιγαλίας.
* Γουλιέλμος 1574–1640, δούκας της Κουρλάνδης.
* Ελισάβετ, παντρεύτηκε τον Αδάμ Βεντσέσλαος του Τσέσυν.
* άλλα τρία τέκνα, απεβ. νωρίς.

## Πρόγονοι

## Παραπομπές


## Βιβλιογραφικές αναφορές
* Julia Trinkert, Herzogin *[http://www.lza.lv/LZA_VestisA/67_3-5/10_lilija%20Trinkerte%20_vacu.pdf Anna von Mecklenburg – Kurland (1533-1602) - Ambitionierte Kunstvermittlerin Am Kurländischen Hofe Des Ausgehenden 16.] * *[http://www.lza.lv/LZA_VestisA/67_3-5/10_lilija%20Trinkerte%20_vacu.pdf Jarhundrets;] *

## Εξωτερικοί σύνδεσμοι
* 

Κατηγορία:Οίκος των Χοεντσόλερν
Άννα του Βρανδεμβούργου, δούκισσα του Μεκλεμβούργου

Η **Άννα**, γερμαν.: Anna von Brandenburg von Hohenzollern (1 Ιανουαρίου 1507 - 19 Ιουνίου 1567 στο Lübz) ήταν κόρη του εκλέκτορα του Βρανδεμβούργου και με τον γάμο της έγινε σύζυγος του δούκα του Μεκλεμβούργου.

## Βιογραφία
Ήταν η πρώτη κόρη του Ιωακείμ Α΄ Νέστορα εκλέκτορα του Βρανδεμβούργου και της Eλισάβετ των Όλντενμπουργκ, κόρης του Ιωάννη της Δανίας.

Παντρεύτηκε στις 17 Ιανουαρίου 1524 στο Βερολίνο με τον Αλβέρτο Ζ΄ δούκα του Μεκλεμβούργου. Αυτή είχε προίκα 20.000 γκίλντερς και σε αντάλλαγμα θα ελάμβανε ως εισόδημα, μετά το τέλος τού συζύγου της, την πόλη και την περιοχή του Λυμπτς και την περιοχή του Κρίβιτς. 

Μετά το τέλος του Αλβέρτου Ζ΄ το 1547, εγκαταστάθηκε ως χήρα στο Έλντενμπουργκ, έδρα του Λυμπτς. Απεβίωσε το 1567· στη διαθήκη της με ημερομηνία 25 Μαρτίου 1557, ζήτησε από τον γιο της Ιωάννη-Αλβέρτο Α΄ να ταφεί στον καθεδρικό ναό του Σβερίν.

## Οικογένεια
Παντρεύτηκε το 1524 τον Αλβέρτο Ζ΄ δούκα του Μεκλεμβούργου και είχε τα ακόλουθα παιδιά:
* Ιωάννης-Αλβέρτος Α΄ 1525–1576, δούκας του Μεκλεμβούργου.
* Ούλριχ 1527-1603, δούκας του Μεκλεμβούργου.
* Γεώργιος 1528-1552, απεβ. 24 ετών.
* Άννα (1533-1602), παντρεύτηκε τον Γκότχαρντ των Κέττλερ, δούκα της Κουρλάνδης.
* Χριστόφορος 1537–1592, διοικητής του Ράτσεμπουργκ.
* Κάρολος Α΄ 1540–1610, δούκας του Μεκλεμβούργου.
* Μάγνους 1524, Λουδοβίκος 1535, Ιωάννης 1536, Σοφία 1538, απεβίωσαν νήπια.

## Πρόγονοι


## Βιβλιογραφικές αναφορές
* Ernst Seraphim: *Geschichte Von Livland: 1.* *Μπάντα: Das Livlndische Mittelalter Und Die Zeit Der Reformation*, BiblioBazaar, LLC, 2009, σελ.&nbsp;212 ff
* Friedrich Ludwig Röper: *Geschichte und Anekdoten von Dobberan στο Mecklenburg:,* αυτο-δημοσιευμένο, 1808, σ.&nbsp;176

## Εξωτερικοί σύνδεσμοι
* http://www.guide2womenleaders.com/womeninpower/Womeninpower1500.htm
* http://www.emecklenburg.de/Niklot/i0128.htm

## Υποσημειώσεις


Κατηγορία:Οίκος των Χοεντσόλερν
Ελισάβετ Μαγδαληνή της Πομερανίας

Η **Ελισάβετ-Μαγδαληνή** (14 Ιουνίου 1580 - 23 Φεβρουαρίου 1649) από τον Οίκο των Γκρίφφινς, ήταν κόρη του δούκα της Πομερανίας και με τον γάμο της έγινε δούκισσα της Κουρλάνδης.

## Βιογραφία
Ήταν η δεύτερη κόρη του Eρνέστου-Λουδοβίκου δούκα της Πομερανίας και της Σοφίας-Χέντβιχ των Γουέλφων, κόρης του Ιουλίου δούκα του Μπράουνσβαϊγκ-Λύνεμπουργκ-Βόλφενμπυτελ. Παντρεύτηκε τον Φρειδερίκο δούκα της Κουρλάνδης στις 14 Μαρτίου 1600.

Συμμετείχε στην πολιτική τού δουκάτου ως σύμβουλος τού συζύγου της, στις δύσκολες στιγμές που η Κουρλάδη ήταν σε πόλεμο με τη Σουηδία και την Πολωνία, και όταν υπήρχε αναταραχή μεταξύ των ευγενών στην Κουρλάνδη ενάντια στη δουκική εξουσία. Το 1616 ο συγκυβερνήτης Γουλιέλμος, μικρότερος αδελφός του συζύγου της, εκδιώχθηκε από τους τοπικούς ευγενείς και ο σύζυγός της εξελέγη ως μόνος κυβερνήτης της Κουρλάνδης το επόμενο έτος. Η Ελισάβετ-Μαγδαληνή συμμετείχε ενεργά σε αυτή την υπόθεση. Διαπραγματεύθηκε με τους Γερμανούς συγγενείς της για την αποκατάσταση του Γουλιέλμου και το 1619 επισκέφθηκε τη Συνέλευση (Sejm) στη Βαρσοβία. Κατά τη διάρκεια του πολέμου με τη Σουηδία, έγινε γνωστή για τη φιλανθρωπία της και προστάτευσε σχολεία και νοσοκομεία

Ήταν άτεκνη και υιοθέτησε τον γιο τού Γουλιέλμου, τον Ιάκωβο Κέττλερ. Εργάστηκε ενεργά για να διοριστεί ο Ιάκωβος διάδοχος και κληρονόμος του δουκάτου, μία προσπάθεια που αποδείχθηκε επιτυχής, όταν αυτός διαδέχθηκε τον σύζυγό της το 1642. Όταν χήρευσε η Ελισάβετ-Μαγδαληνή, εγκαταστάθηκε στο κάστρο Ντόμπελε, όπου απεβίωσε.

## Οικογένεια
Παντρεύτηκε το 1600 τον Φρειδερίκο Κέττλερ δούκα της Κουρλάνδης. Δεν απέκτησαν απογόνους.

## Παραπομπές


## Βιβλιογραφικές αναφορές
* Biogram został opublikowany w 1948 r. w VI tomie Polskiego Słownika Biograficznego.

Κατηγορία:Οίκος της Πομερανίας
Συνθήκη της Αντίς Αμπέμπα

Η **Συνθήκη της Αντίς Αμπέμπα**, που υπογράφηκε στις 23 Οκτωβρίου 1896, τερμάτισε επίσημα τον Α΄ Ιταλο-Αβησσυνιακό Πόλεμο με όρους κατά βάση ευνοϊκούς για την Αιθιοπία. Αυτή η συνθήκη υπερίσχυσε μιας μυστικής συμφωνίας μεταξύ της Αιθιοπίας και της Ιταλίας, που συμφωνήθηκε λίγες ημέρες μετά την αποφασιστική Μάχη της Άντουα, τον Μάρτιο του ίδιου έτους, στην οποία οι αιθιοπικές στρατιωτικές δυνάμεις υπό τον Αυτοκράτορα Μενελίκ Β΄, νίκησαν τις ιταλικές. Η σημαντικότερη παραχώρηση που έκαναν οι Ιταλοί ήταν η κατάργηση της Συνθήκης του Ουτσάλι και η αναγνώριση της πολιτικής ανεξαρτησίας της Αιθιοπίας. 

Μετά τη σύναψη αυτής της συνθήκης και πριν από το τέλος του επόμενου ημερολογιακού έτους, το Ηνωμένο Βασίλειο και η Γαλλία, που διέθεταν αποικιακές κτήσεις πλησίον της Αιθιοπίας, συνήψαν συνθήκες με την τελευταία, οι οποίες την αντιμετώπιζαν ως ίση. Η συνθήκη με τη Γαλλία υπογράφηκε στα τέλη Ιανουαρίου του 1897, ενώ εκείνη με το Ηνωμένο Βασίλειο υπεγράφη στις 14 Μαΐου 1897.

## Διαπραγμάτευση
Με το ιταλικό κείμενο της Συνθήκης του Ουτσάλι, η Αιθιοπία υποχρεώθηκε να διεξάγει όλες τις εξωτερικές υποθέσεις της μέσω της Ιταλίας, γεγονός που ουσιαστικά καθιστούσε την Αιθιοπία ιταλικό «προτεκτοράτο», ενώ το αμχαρικό κείμενο απλώς έδινε στην Αιθιοπία τη δυνατότητα να επικοινωνεί με τρίτες δυνάμεις μέσω της ιταλικής κυβέρνησης. Μαθαίνοντας αυτή την απόκλιση ανάμεσα στα κείμενα των δύο γλωσσών, ο Αυτοκράτορας Μενελίκ θεώρησε ότι είχε εξαπατηθεί από τους Ιταλούς. Αυτό θα οδηγήσει στον πόλεμο μεταξύ των δύο χωρών. Επιπλέον, οι Ιταλοί είχαν προωθηθεί σημαντικά στο αιθιοπικό έδαφος κατά τους μήνες μεταξύ της υπογραφής αυτής της συνθήκης το 1889 και της έναρξης των εχθροπραξιών το 1895. 

Από την άλλη, η νίκη του στην Άντουα είχε ως αποτέλεσμα ο Μενελίκ να αιχμαλωτίσει 3.000 Ιταλούς στρατιώτες, ενώ διέθετε έναν μεγάλο νικηφόρο στρατό που αντιμετώπιζε τα αποθαρρυνμένα απομεινάρια του ιταλικού στρατού στην Ερυθραία. Επιπλέον, όταν η είδηση της ήττας έφθασε στην Ιταλία, ο πρωθυπουργός Φραντσέσκο Κρίσπι αναγκάστηκε να παραιτηθεί. Έτσι, ο Αιθίοπας Αυτοκράτορας Μενελίκ διαπραγματευόταν από θέση ισχύος.

Η αρχική ιταλική προσφορά, που παρουσιάστηκε από τον ταγματάρχη Τομάσο Σάλσα στις 11 Μαρτίου, προσέφερε στον Μενελίκ την κατάργηση της Συνθήκης του Ουτσάλι και μια νέα συνθήκη ειρήνης και φιλίας, αλλά σε αντάλλαγμα ζητούσε η Αιθιοπία να μην εξελιχθεί σε προτεκτοράτο οποιασδήποτε άλλης δύναμης. Σύμφωνα με τον ιστορικό Χάρολντ Μάρκους, ο Μενελίκ εξοργίστηκε με αυτή την προσφορά, απαιτώντας την ακύρωση της μυστικής ανακωχής τους.

Τελικά, στις 23 Αυγούστου οι Ιταλοί συμφώνησαν στην άνευ όρων κατάργηση της Συνθήκης του Ουτσάλι και στην αναγνώριση της ανεξαρτησίας της Αιθιοπίας. Έπειτα, οι διαπραγματεύσεις προχώρησαν ταχέως. Οι Ιταλοί αιχμάλωτοι πολέμου απελευθερώθηκαν και η Ιταλία δεσμεύτηκε να πληρώσει αποζημίωση 10.000.000 ιταλικών λιρών. Παραδόξως, οι Ιταλοί θα διατηρούσαν ένα μεγάλο μέρος από τα εδάφη που είχαν καταλάβει.

Τα σύνορα μεταξύ Αιθιοπίας και Ερυθραίας καθορίστηκαν αναθεωρήθηκαν με μια σειρά συμφωνιών το 1900, το 1902 και το 1908.

## Παραπομπές

Αντίς Αμπέμπα
Δωροθέα Χέντβιχ του Μπράουνσβαϊγκ-Βόλφενμπυτελ

Η **Δωροθέα Χεδβίγη** (γερμ. *Dorothea Hedig von Braunschweig-Wolfenbüttel*, 3 Φεβρουαρίου 1587, Βόλφενμπυτελ - 16 Οκτωβρίου 1609, Tσερμπστ) από τον Οίκο των Γουέλφων ήταν κόρη του Δούκα του Μπράουνσβαϊγκ-Λύνεμπουργκ-Βόλφενμπυτελ και με τον γάμο της έγινε Πριγκίπισσα του Άνχαλτ-Τσερμπστ.

## Βιογραφία
Η *Δωροθέα Χεδβίγη* ήταν η πρώτη κόρη (το μόνο τέκνο από τον 1ο γάμο) του Ερρίκου Ιουλίου του Μπράουνσβαϊγκ-Λύνεμπουργκ-Βόλφενμπυτελ από τον 1ο γάμο του με τη Δωροθέα των Βέττιν, κόρη του Αυγούστου της Σαξονίας. Η γέννησή της προκάλεσε το τέλος της μητέρας της.

Η Δωροθέα Χεδβίγη παντρεύτηκε στις 29 Δεκεμβρίου 1605 στο Βόλφενμπυτελ τον Ροδόλφο του Άνχαλτ-Τσερμπστ. Απεβίωσε στη γέννηση του τέταρτου παιδιού της, μίας θνησιγενούς κόρης, που γεννήθηκε μία ώρα μετά το τέλος της μητέρας της. Η πριγκίπισσα τάφηκε στην Εκκλησία Μπαρτόλομαϊ στο Τσερμπστ.  Το μόττο της ήταν: *Ο φόβος του Κυρίου είναι η αρχή της σοφίας*. 

## Οικογένεια
Από τον γάμο της με τον Ροδόλφο του Άνχαλτ-Τσερμπστ απέκτησε τα ακόλουθα παιδιά:
* μία κόρη 1606.
*Δωροθέα 1607–1634, παντρεύτηκε τον Αύγουστο Β΄ του Μπράουνσβαϊγκ-Βόλφενμπυτελ.
* Ελεονώρα 1608–1680, παντρεύτηκε τον Φρειδερίκο του Σ.Χ.Σ.Νόρμπουργκ.
* μία κόρη 1609, θνησιγενής.

## Βιβλιογραφικές αναφορές
* Αύγουστος B. Michaelis, Julius Wilhelm Hamberger: *Einleitung zu einer volständigen Geschichte der Chur- und Fürstlichen Häuser στο Teutschland*, τόμος. 3, Meyer, 1785, σελ.&nbsp;674

## Υποσημειώσεις


Κατηγορία:Οίκος των Ασκάνια
Κατηγορία:Πριγκίπισσες της Γερμανίας
Τυχαιοποίηση

**Τυχαιοποίηση** (επίσης *τυχαία κατανομή*) είναι μια διαδικασία στην οποία τα υποκείμενα δοκιμής (για παράδειγμα συμμετέχοντες ασθενείς) διαφοροποιούνται χρησιμοποιώντας τυχαίους μηχανισμούς. Αυτό έχει ως στόχο την κατά το δυνατόν ομοιόμορφη κατανομή γνωστών και αγνώστων χαρακτηριστικών των υποκειμένων σε πειραματικές ομάδες και ομάδες ελέγχου. Οι συνθήκες δοκιμής δημιουργούνται προκειμένου να επιτευχθεί υψηλότερη στατιστική ασφάλεια. Η μέθοδος χρησιμοποιείται, μεταξύ άλλων, σε ψυχολογικά πειράματα (πειράματα πεδίου και εργαστηρίου ). Ο στόχος της διαδικασίας είναι να αποκλείσει άγνωστους παράγοντες που μπορούν να επιρεάσουν το αποτέλεσμα και να οδηγήσουν σε συστηματική προκατάληψη.

## Τύποι τυχαιοποίησης
Ο όρος τυχαιοποίηση χρησιμοποιείται συχνά στον πειραματικό σχεδιασμό για να δηλώσει το τυχαίο μοίρασμα  των παραμέτρων σε διαφορετικές ομάδες δοκιμών. Μπορούμε ωστόσο να διακρίνουμε μεταξύ συγκεκριμένων τρόπων τυχαιοποίησης:

; 
: αναφέρεται στην τυχαία κατανομή των εξεταζόμενων θεμάτων σε διαφορετικές ομάδες.
; 
: περιγράφει, από την άλλη πλευρά, το τυχαίο σχέδιο δοκιμαστικών θεμάτων από τον πληθυσμό, βλέπε επίσης τυχαίο δείγμα .
; 
: σημαίνει την τυχαία εκχώρηση μαθημάτων σε διαφορετικές συνθήκες εξέτασης (π.χ.&nbsp;Β. Για έλεγχο ή μία από τις πειραματικές συνθήκες). Ειδικά σε μεμονωμένες περιπτωσιολογικές μελέτες ή Μελέτες με πολύ μικρά δείγματα, τα υποκείμενα δοκιμής συχνά δεν ανατίθενται σε ομάδες, αλλά μόνο σε συνθήκες δοκιμής, καθώς αυτές διεξάγονται συχνά μόνο από ένα άτομο δοκιμής (π.χ.&nbsp;Β. Σε ένα *σχέδιο δοκιμών με* πολλαπλές τιμές βάσης.

Κατηγορία:Σχεδιασμός πειραμάτων
Κατηγορία:Παραγωγή τυχαίων αριθμών
Σοφία Χέντβιχ του Μπράουνσβαϊγκ-Λύνεμπουργκ

Η **Σοφία Χεδβίγη** (γερμ. *Sophia Hedwig von Braunschweig-Wolfenbüttel*, 13 Ιουνίου 1592, Βόλφενμπυτελ - 13 Ιανουαρίου 1642, Άρνεμ) από τον Οίκο των Γουέλφων, ήταν κόρη του Δούκα του Μπράουνσβαϊγκ-Βόλφενμπυτελ και με τον γάμο της έγινε Κόμισσα του Nάσσαου-Ντητς. Έγινε επίτροπος του Ντητς κατά τη διάρκεια των απουσιών των γιων της μεταξύ 1632 και 1642.

## Βιογραφία
Ήταν η 2η κόρη (1η από τον 2ο γάμο) του Ερρίκου Ιουλίου του Μπράουνσβαϊγκ-Βόλφενμπυτελ και της δεύτερης συζύγου του Ελισάβετ των Όλντενμπουργκ, κόρης του Φρειδερίκου Β΄ της Δανίας.

Στις 8 Ιουνίου 1607 η Σοφία Χεδβίγη παντρεύτηκε τον Ερνέστο Καζιμίρ Α΄ του Nάσσαου-Ντητς.

### Επίτροπος του Ντητς
Όταν χήρευσε, η Σοφία Χεδβίγη εγκαταστάθηκε στο *κτήμα για τη χήρα* (wittum), το κάστρο των κομήτων του Ντητς. Την κομητεία του Νάσσαου-Ντητς κληρονόμησε ο μεγαλύτερος γιος της, ο οποίος ήταν 20 ετών, ικανός για να κυβερνήσει μόνος του. Ωστόσο αυτός ανέλαβε κυβερνήτης του Φρήσλαντ και διόρισε τη μητέρα του ως επίτροπο για να κυβερνήσει στην απουσία του.

Εκείνη κατάφερε να ελαχιστοποιήσει τις ζημιές, που είχαν προκληθεί κατά τη διάρκεια του Τριακονταετούς Πολέμου. Απέτρεψε τη λεηλασία και την βλάβη στην πόλη και την κομητεία κατά τη διάρκεια του Τριακονταετούς Πολέμου, διαπραγματευόμενη επιδέξια με τους διοικητές του στρατού. Το όνομα της Σοφίας Χεδβίγης έγινε διάσημο έξω από την κομητεία, όταν στράφηκε στον Άξελ Ούξενχανα το 1633 και ζήτησε αποζημίωση, για τις ζημιές που είχαν κάνει τα στρατεύματά του στην επικράτειά της. Στο εσωτερικό φρόντισε τον αγροτικό πληθυσμό και διασφάλισε ότι υπήρχε επαρκής παροχή τροφής και νερού. Όταν το Ντητς επλήγη από επιδημία πανώλης το 1635, ήταν έτοιμη να βοηθήσει.

Η Σοφία Χεδβίγη ήταν Καλβινίστρια, αλλά αυτό δεν την εμπόδισε να επωφεληθεί από τη συνεργασία με τον γαμπρό της Ιωάννη Λουδοβίκο του Nάσσαου-Χάνταμαρ, ο οποίος είχε επιστρέψει στον Καθολικισμό.

Όταν ο μεγαλύτερος γιος της απεβίωσε και τον διαδέχθηκε ο μικρότερος γιος της το 1640, επιβεβαιώθηκε η θέση της ως επιτρόπου και συνέχισε να κυβερνά.
[μικρογραφία| Sophia Hedwig και μερικά από τα παιδιά της, από τον [Πάουλους Μορέιλσε|Paulus Moreelse .]]

## Οικογένεια
Παντρεύτηκε το 1607 τον Ερνέστο Καζιμίρ Α΄ του Νάσσαου-Ντητς και είχε τέκνα:
* Ερρίκος Καζιμίρ Α΄ 1612–1640, κόμης του Νάσσαου-Ντητς. έπεσε στη μάχη κατά την πολιορκία του Χουλστ, 28 ετών.
* Γουλιέλμος Φρειδερίκος 1613–1664, κόμης του Νάσσαου-Ντητς.

Ο Άγγλος εκπρόσωπος στο βάπτισμα του Ερρίκου Καζιμίρ Α΄ τον Μάρτιο του 1612 στο Άρνεμ ήταν ο Σερ Έντουαρντ Σέσιλ. Ο Σέσιλ έφερε δώρα ένα επιχρυσωμένο ερμάριο, ένα διαμαντένιο κολιέ με ένα λουκέτο, δύο άλογα και ένα κεντητό μεσοφόρι για τη Σοφία Χεδβίγη, που ήταν ανιψιά της Άννας της Δανίας, συζύγου του Ιακώβου Α΄ της Αγγλίας. Η Ολλανδική Δημοκρατία της έδωσε ως δώρο μία ετήσια σύνταξη.

## Υστεροφημία
Στα μέσα της δεκαετίας του 1990 το γυμνάσιο στο Ντητς πήρε το όνομά της: Γυμνάσιο της Σοφίας-Χέντβιχ.

Επίσης ένας δρόμος στο Ντητς πήρε το όνομά του.

## Βιβλιογραφικές αναφορές

Κατηγορία:Δούκισσες του Μπράουνσβαϊγκ-Λύνεμπουργκ
Λαμπρό Ροδόπης

Το **Λαμπρό** είναι πεδινό χωριό της Θράκης, το οποίο ανήκει στην Περιφερειακή Ενότητα Ροδόπης. Βρίσκεται σε απόσταση 15 χιλιομέτρων ανατολικά της Κομοτηνής και 8 χιλιομέτρων από τη Φιλλύρα, που αποτελεί την έδρα του Δήμου Αρριανών. Το χωριό υπάγεται στη δημοτική κοινότητα Φιλλύρας του Δήμου Αρριανών. Σύμφωνα με την απογραφή του 2021, το Λαμπρό έχει πληθυσμό 475 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Λαμπρό
Κατηγορία:Δήμος Αρριανών
Microsoft Classroom

Το **Microsoft Classroom** ήταν μια διαδικτυακή πλατφόρμα μάθησης και διδασκαλίας για τα σχολεία που είχε ως στόχο να απλοποιήσει την βαθμολόγηση των εργασιών και την επικοινωνία των μαθητών με τον καθηγητή χωρίς την χρήση χαρτιού. Κυκλοφόρησε για τους συνδρομητές του Office365 Education τον Απρίλιο 2016.

Στις 18 Μαΐου 2017 η Microsoft ανακοίνωσε την διακοπή λειτουργίας του Microsoft Classroom, η οποία ολοκληρώθηκε στις 31 Ιανουαρίου 2018. Μερικά χαρακτηριστικά και μερικές λειτουργίες του Microsoft Classroom εισήχθησαν στο Microsoft Teams, το οποίο ανήκει επίσης στο Office 365 Education.

## Παραπομπές
* https://mspoweruser.com/microsoft-classroom-new-office-365-service-teachers-students/
* https://www.thurrott.com/cloud/office-365/66343/office-365-education-updated-microsoft-classroom-new-features
* https://www.seattletimes.com/business/microsoft/microsoft-is-sharpening-its-tools-for-the-classroom/
* https://support.microsoft.com/en-us/topic/microsoft-teams-5aa4431a-8a3c-4aa5-87a6-b6401abea114?redirectsourcepath=%252farticle%252faea2bae4-40d3-4a10-bd69-ea8fc7313795&ui=en-us&rs=en-us&ad=us

Κατηγορία:Microsoft Office
Κατηγορία:Εκπαιδευτικό λογισμικό
Νέο Καλλυντήρι Ροδόπης

Το **Νέο Καλλυντήρι** ή **Νέο Καλλυντήριο** είναι πεδινό χωριό της Θράκης στην Περιφερειακή Ενότητα Ροδόπης σε υψόμετρο 60 μέτρα.

## Γεωγραφία - Ιστορία
Το Νέο Καλλυντήρι βρίσκεται στην βόρεια άκρη του κάμπου της Κομοτηνής (ή κάμπος Ροδόπης) σε απόσταση 17 χλμ. Α.-ΒΑ. από την Κομοτηνή και 8 χλμ. Δ.-ΒΔ. από τη Αρριανά (έδρα του δήμου). ενώ δυτικά είναι η Γρατινή και νοτιοανατολικά ο Δοκός. Οι κάτοικοί του μετακινήθηκαν στη σημερινή θέση από το παλιό Καλλυντήρι που ερείπια κτιρίων του υπάρχουν ακόμα 1 χλμ. δυτικότερα πάνω σε λόφο. Στην ανατολική πλευρά του χωριού περνά ο χείμαρρος Μακροπόταμος όπου υπάρχει ένα μονότοξο γεφύρι. Σύμφωνα με το Πρόγραμμα «Καλλικράτης» αποτελεί την τοπική κοινότητα Νέου Καλλυντηρίου που υπάγεται στη δημοτική κοινότητα Φιλλύρας του Δήμου Αρριανών και σύμφωνα με την απογραφή του 2021 έχει πληθυσμό 243 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Κύμη Ροδόπης

Η **Κύμη** (Πομάκικα: *Κιζβιράν*) είναι ορεινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Η Κύμη βρίσκεται δίπλα στα σύνορα της Ελλάδας με τη Βουλγαρία σε απόσταση 57 χιλιομέτρων βορειοανατολικά από την Κομοτηνή και 36 χιλιομέτρων βορειοανατολικά από την Φιλλύρα (μέσω Οργάνης). Είναι κτισμένη σε υψόμετρο 680 μέτρων στις βορειοδυτικές πλαγιές του όρους Φαντάρος της οροσειράς Ανατολικής Ροδόπης. Γεωγραφικά ανήκει στην περιοχή "Νυμφαία" και πολιτισμικά, όπως όλα τα χωριά της περιοχής της Οργάνης, στα Πομακοχώρια της Ροδόπης, έχοντας διατηρήσει τον παραδοσιακό τρόπο ζωής τους. Το 1918 καταγράφεται ως πομακικός οικισμός από τον βούλγαρο ακαδημαϊκό Λιούμπομιρ Μίλετιτς. Σύμφωνα με το Πρόγραμμα «Καλλικράτης» ανήκει στη δημοτική κοινότητα Οργάνης που υπάγεται στη δημοτική ενότητα Οργάνης του Δήμου Αρριανών και σύμφωνα με την απογραφή του 2011 έχει ως πληθυσμό 306 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Πομακοχώρια Ροδόπης μια ζωντανή παράδοση από τον ιστότοπο http://sofissecrets1.blogspot.com/
* Κομοτηνή: Ένα από τα μεγαλύτερα αιολικά πάρκα της χώρας στα ορεινά της Ροδόπης από τον ιστότοπο https://energypress.gr/

## Παραπομπές


Κυμη
Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Σεισμός στην Κρήτη το 1303

Ο **σεισμός του 1303 στην Κρήτη** συνέβη περίπου την αυγή στις 8 Αυγούστου. Είχε εκτιμώμενο μέγεθος περίπου 8, μέγιστη ένταση IX (*Βίαιος*) στην κλίμακα έντασης Μερκάλι και προκάλεσε μεγάλο τσουνάμι που προκάλεσε σοβαρές ζημιές και απώλειες ζωών στην Κρήτη και στην Αλεξάνδρεια.

## Γεωφυσικό υπόβαθρο
Το ελληνικό τόξο, το πιο πιθανό επίκεντρο αυτού του σεισμού, είναι ένα τοξοειδές τεκτονικό χαρακτηριστικό που σχετίζεται με την καταβύθιση της αφρικανικής πλάκας κάτω από την πλάκα του Αιγαίου. Είναι μια από τις πιο ενεργές σεισμικές ζώνες στη δυτική Ευρασία και έχει ιστορία μεγάλων σεισμών που επηρεάζουν επίσης την Αίγυπτο.

## Υλικές ζημιές
Ο σεισμός και το τσουνάμι καταγράφονται ως έχοντα καταστροφικές επιπτώσεις στο Ηράκλειο της Κρήτης. Λεπτομερείς πληροφορίες διατίθενται από αναφορές εκπροσώπων του Ηρακλείου (τότε Κάντια ή Χάνδακας) προς την ενετική διοίκηση, γραμμένες την ημέρα του σεισμού και είκοσι ημέρες αργότερα. Περιγράφουν την έκταση των ζημιών στα κύρια δημόσια κτίρια του Χάνδακα και κάστρα σε ολόκληρο το νησί. Οι εκθέσεις αναφέρουν επίσης ότι τα περισσότερα θύματα ήταν γυναίκες και παιδιά, χωρίς να δίνουν αριθμούς. Υπήρξαν επίσης μαζικές πλημμύρες στην Αλεξάνδρεια. Πολλά πλοία καταστράφηκαν, μερικά από αυτά έφτασαν τα 3 χιλιόμετρα ενδοχώρα. Η πόλη λιμάνι της Άκρα, στις ακτές της Λεβαντίνης, επηρεάστηκε επίσης, κτίρια καταστράφηκαν και οι άνθρωποι πέθαναν.

Στην Αίγυπτο ο σεισμός προκάλεσε σοβαρές ζημιές στο Κάιρο, αποσυναρμολογώντας μεγάλο μέρος καλύμματος από λευκό ασβεστόλιθο της Μεγάλης Πυραμίδας και πτώση μιναρέδων σε πολλά τζαμιά. Στην Αλεξάνδρεια τα τείχη της πόλης καταστράφηκαν κυρίως και ο Φάρος υπέστη σοβαρές ζημιές.

## Χαρακτηριστικά

### Σεισμός
Αν και η ακριβής τοποθεσία του επίκεντρου είναι αβέβαιη, είναι γενικά αποδεκτό ότι ο σεισμός διέρρηξε το ανατολικό τμήμα του ελληνικού τόξου μεταξύ Κρήτης και Ρόδου.  Ο σεισμός προκάλεσε ζημιές σε μεγάλη έκταση, συμπεριλαμβανομένων της Κρήτης, της Πελοποννήσου, της Ρόδου, του Καΐρου, της Άκρας, της Δαμασκού, της Αντιόχειας και της Κύπρου και έγινε αισθητή τόσο μακριά όσο η Κωνσταντινούπολη, 1.000 χιλιόμετρα και πιθανώς την Τύνιδα (1.500 χιλιόμετρα). Το ακριβές μέγεθος είναι άγνωστο, αλλά εκτιμάται ότι ήταν περίπου 8.0.

### Τσουνάμι
Η μοντελοποίηση του τσουνάμι προβλέπει μέγιστο ύψος 9 μέτρων στην Αλεξάνδρεια, με καθυστέρηση περίπου 40 λεπτών από τον σεισμό έως την άφιξη του πρώτου κύματος στην Αίγυπτο.

## Δείτε επίσης
* Σεισμός στην Κρήτη το 365
* Σεισμός στη Ρόδο (1856)

## Παραπομπές


Κατηγορία:Βασίλειο της Κάντια
Κρητη 1303
Ιβάτε

Η **Ιβάτε** (岩手町, *Iwate-machi*) είναι μία πόλη, που βρίσκεται στο νομό Ιβάτε της Ιαπωνίας. Υπολογίζεται ότι η πόλη είχε το 2020 πληθυσμό 13111 και η πυκνότητα του πληθυσμού ήταν 36 άτομα ανά τετραγωνικό χιλιόμετρο. Η πόλη καλύπτει μία έκταση 360,46 τετραγωνικών χιλιομέτρων. Ο συνολικός πληθυσμός του νομού Ιβάτε ανερχόταν σε 1279594 κατοίκους σύμφωνα με την απογραφή του πληθυσμού το 2015.

## Ιστορία

Τα χωριά Νουμακουνάι (Numakunai), Καβαγκούτσι (Kawaguchi), Ικκατάι (Ikkatai) και Μιντό (Midō) δημιουργήθηκαν μέσα στην περιοχή Κίτα-Ιβάτε την 1 Απριλίου 1889. Οι περιοχές Κίτα-Ιβάτε και Μινάμι-Ιβάτε συγχωνεύθηκαν, για να δημιουργηθεί το δημοτικό διαμέρισμα Ιβάτε  στις 29 Μαρτίου 1896. Τα τέσσερα χωριά συγχωνεύθηκαν, για να σχηματιστεί ο δήμος Ιβάτε στις 21 Ιουλίου 1955. Το 1983 λειτούργησε το Δημόσιο Κέντρο Υγείας στο Ιβάτε. Τον Μάρτιο του 2011 συνέβη ένας μεγάλος σεισμός στην Ανατολική Ιαπωνία. Η παράκτια περιοχή υπέστη πρωτοφανή ζημία από το τσουνάμι, που δημιουργήθηκε, και ακόμη και στην πόλη Ιβάτε, οι διακοπές ρεύματος, η διακοπή του νερού και η έλλειψη προμηθειών, όπως καύσιμα, είχαν σημαντικό αντίκτυπο στη ζωή των ανθρώπων.

## Κλίμα
Ο πόλη Ιβάτε βρίσκεται σε υψόμετρο 416 μέτρων πάνω από την επιφάνεια της θάλασσας. Το ύψος των βροχοπτώσεων είναι μεγάλο ακόμα και κατά τη διάρκεια των ξηρών μηνών. Περίπου 1263 χιλιοστά βροχόπτωσης σημειώνονται ετησίως. Ο πιο ξηρός μήνας είναι ο Φεβρουάριος ενώ ο πιο βροχερός είναι ο Αύγουστος, όπου το ύψος των βροχοπτώσεων ανέρχεται κατά μέσο όρο σε 147 χιλιοστά. Ο Αύγουστος είναι ο πιο θερμός μήνας του έτους με μέσο όρο θερμοκρασίας 21&nbsp;°C, ενώ ο Ιανουάριος ο πιο κρύος με μέσο όρο θερμοκρασίας -6,1&nbsp;°C.

## Οικονομία
Ο πόλη Ιβάτε είναι διάσημη για την παραγωγή μύρτιλων.

## Πληθυσμιακή μεταβολή
Ο συνολικός αριθμός των κατοίκων της πόλης Ιβάτε κατά τις τελευταίες δεκαετίες σύμφωνα με την στατιστική υπηρεσία της Ιαπωνίας απεικονίζεται στον παρακάτω πίνακα:

## Εικόνες

Αρχείο:丹藤川 Tando river - panoramio.jpg|ποταμός Τάντο
Αρχείο:丹藤川渓流 Tando gorge - panoramio.jpg|ποταμός Τάντο
Αρχείο:Flag of Iwate Iwate.svg|σημαία της πόλης Ιβάτε
Αρχείο:Iwate town hall.JPG|δημαρχείο της πόλης Ιβάτε
Αρχείο:IGR-Iwate-galaxy-railway-Iwate-kawaguchi-station-platform-20110718-162902.jpg|σιδηροδρομικός σταθμός Ιβάτε-Καβαγκούτσι


## Εξωτερικοί σύνδεσμοι

* http://town.iwate.iwate.jp/ επίσημη ιστοσελίδα της πόλης Ιβάτε
* https://www.pref.iwate.jp/about/language.html επίσημη ιστοσελίδα του νομού Ιβάτε
* Νομός Ιβάτε, Ιαπωνία άρθρο στην ιστοσελίδα www.britannica.com
* Τσουνάμι  άρθρο στην ιστοσελίδα www.newworldencyclopedia.org

## Παραπομπές


Κατηγορία:Πόλεις της Ιαπωνίας
Κύπελλο Ελλάδας καλαθοσφαίρισης ανδρών 2020-2021

Το **[[Κύπελλο Ελλάδας καλαθοσφαίρισης ανδρών|Κύπελλο Ελλάδας Καλαθοσφαίρισης ανδρών]] 2020-2021** ήταν η 46η έκδοση κατά σειρά της κορυφαίας επαγγελματικής διοργάνωσης κυπέλλου στην Ελλάδα. Η διοργάνωση ξεκίνησε στις 13 Σεπτεμβρίου 2020 και ολοκληρώθηκε στις 9 Μαΐου 2021 με τον τελικό στο ΟΑΚΑ όπου ο Παναθηναϊκός κατέκτησε το 20ο κύπελλο της ιστορίας του επικρατώντας του Προμηθέα Πάτρας με 91-79.

## Μορφή
Οι έξι πρώτες ομάδες της Basket League 2019-20, κέρδισαν την αυτόματη πρόκριση στους προημιτελικούς του Κυπέλλου 2019–20. Οι έξι χαμηλότερες στη βαθμολογία της Basket League 2019-20 (με την αποχώρηση του Πανιωνίου από το πρωτάθλημα), αγωνίστηκαν στην 2η φάση των προκριματικών γύρων. Οι ομάδες της Α2 Εθνικής 2019-20, αγωνίστηκαν στην 1η φάση των προκριματικών γύρων. Όλοι οι γύροι είναι σε μορφή μονού νοκ-άουτ αγώνα.

## Προκριματικοί γύροι

### 1η Φάση
#### 1ος Γύρος

#### 2ος Γύρος

#### 3ος Γύρος

#### 4ος Γύρος

### 2η Φάση

#### 1ος Γύρος

*Σημείωση: Ο Πανιώνιος δεν παρουσιάστηκε στον αγώνα εναντίον του ΠΑΟΚ* 

#### 2ος Γύρος

## Τελικοί γύροι

## Παραπομπές


## Εξωτερικοί σύνδεσμοι
* Επίσημος ιστότοπος ΕΟΚ
* Επίσημος ιστότοπος Greek Basket League

2021
Κυπελλο Ελλαδος Ανδρων
Κυπελλο Ελλαδος Ανδρων
Ευρωπαϊκό Πρωτάθλημα Κλειστού Στίβου 2021 – 3000 μέτρα ανδρών

Τα **[[3000 μέτρα]] ανδρών** στο Ευρωπαϊκό Πρωτάθλημα Κλειστού Στίβου 2021 θα πραγματοποιηθεί στις 6 Μαρτίου, τοπική ώρα 11:25 (σειρές) και στις 7 Μαρτίου, τοπική ώρα 17:52 (τελικός).

## Μετάλλια

## Ρεκόρ

## Αποτελέσματα

### Σειρές
Πρόκριση: Οι πρώτοι 3 κάθε σειράς (Q) και οι επόμενοι 3 καλύτεροι (q) προκρίνονται στον τελικό.

### Τελικός

## Παραπομπές


03000Αν
2021Α
Δωροθέα Αυγούστα του Σλέσβιχ-Χόλσταϊν-Γκόττορπ

Η **Δωροθέα-Αυγούστα**, γερμαν.: Dorothea Augusta von Schleswig-Holstein-Gottorp (12 Μαΐου 1602 - 13 Μαρτίου 1682) ήταν Γερμανίδα ευγενής γυναίκα, κόρη του δούκα του Χόλσταϊν-Γκόττροπ. Με τον γάμο της έγινε δούκισσα του Σ.Χ.Σ.Πλεν. 

## Οικογένεια
Ήταν κόρη του Ιωάννη-Αδόλφου δούκα του Χόλσταϊν-Γκόττορπ και της πριγκίπισσας Αυγούστας των Όλντενμπουργκ, κόρης του Φρειδερίκου Β΄ της Δανίας.

Παντρεύτηκε το 1633 με τον Ιωακείμ-Ερνέστο δούκα του Σλέσβιχ-Χόλσταϊν-Σόντερμπουργκ-Πλεν και απέκτησαν τα εξής παιδιά:
* Ιωάννης-Αδόλφος (1634 - 1704), δούκας του Σλέσβιχ-Χόλσταϊν-Σόντερμπουργκ-Πλεν.
* Αύγουστος (1635 - 1699), δούκας του Σλέσβιχ-Χόλσταϊν-Νόρμπουργκ.
* Ερνεστίνη (10 Οκτωβρίου 1636 - 18 Μαρτίου 1696).
* Ιωακείμ-Ερνέστος Β΄ (5 Οκτωβρίου 1637 - 5 Οκτωβρίου 1700), δούκας του Σλέσβιχ-Χόλσταϊν-Σόντερμπουργκ-Πλεν-Ρέτβις.
* Βερνάρδος (31 Ιανουαρίου 1639 - 13 Ιανουαρίου 1676), στρατηγός.
* Αγνή-Χέντβιχ (29 Σεπτεμβρίου 1640 - 20 Νοεμβρίου 1698), παντρεύτηκε τον Χριστιανό, δούκας του Σλέσβιχ-Χόλσταιν-Σόντερμπουργκ-Γκλύκσμπουργκ.
* Κάρολος-Ερρίκος (20 Μαρτίου 1642 - 20 Ιανουαρίου 1655 στη Βιέννη), απεβ. 13 ετών.
* Σοφία-Ελεονώρα (30 Ιουλίου 1644 - 22 Ιανουαρίου 1688/9), παντρεύτηκε τον Βόλφγκανγκ-Ιούλιο κόμη του Χόενλοχε-Νόιενσταϊν.

## Πρόγονοι



## Παραπομπές


Κατηγορία:Γερμανίδες δούκισσες
Χριστίνα της Έσσης

Η **Χριστίνα**, γερμαν.: Kristin von Hessen (29 Ιουνίου 1543 - 13 Μαΐου 1604) από τον Οίκο της Έσσης ήταν κόρη του λαντγκράβου της Έσσης και με τον γάμο της έγινε δούκισσα του Σ.Χ.Γκόττορπ. Άσκησε κάποια πολιτική επιρροή ως χήρα μετά το 1586.

## Βιογραφία
Η Χριστίνα γεννήθηκε στο Κάσσελ ως κόρη του Φιλίππου Α΄ λαντγκράβου της Έσσης και της συζύγου του Χριστίνας των Βέττιν, κόρης του Γεωργίου δούκα της Σαξονίας. Της δόθηκε μία αυστηρή Προτεσταντική ανατροφή από τη θεία της Ελισάβετ της Έσσης, χήρα δούκισσα της Σαξονίας.

Η Χριστίνα έλαβε γαμήλια πρόταση από τον Έρικ ΙΔ΄ της Σουηδίας, αλλά ο γάμος δεν έγινε. Η γαμήλια εορτή της κατέληξε σε σκάνδαλο, όταν οι καλεσμένοι στη γαμήλια δεξίωση κατανάλωσαν πολύ αλκοόλ. Το 1565, το κάστρο Γκότορφ καταστράφηκε από πυρκαγιά, η οποία της κόστισε τις προσωπικές της ιδιοκτησίες.

Ως δούκισσα, η Χριστίνα υποστήριξε εκκλησίες, σχολεία και υποτροφίες σε φτωχούς μαθητές θεολογίας. Ενδιαφερόταν για την ιατρική και επίσης κατασκεύαζε τα δικά της φάρμακα.

Ως χήρα μετά το 1586, η Χριστίνα υπερασπίστηκε τα δικαιώματα τού γιου της Φίλιππου ενάντια στο συμβούλιο.

Η Χριστίνα συνέθεσε το ψαλμικό βιβλίο *Πνευματικοί Ψαλμοί και Τραγούδια* (1590).

## Οικογένεια και παιδιά
Στις 17 Δεκεμβρίου 1564 παντρεύτηκε τον Αδόλφο δούκα του Σ.Χ.Γκόττορπ και απέκτησε τα ακόλουθα παιδιά:
* Φρειδερίκος Β΄ (21 Απριλίου 1568- 15 Ιουνίου 1587), δούκας του Σ.Χ.Γκόττορπ.
* Σοφία (1 Ιουνίου 1569 - 14 Νοεμβρίου 1634), παντρεύτηκε τον Ιωάννη Ζ΄ δούκα του Μεκλεμβούτγου-Σβερίν.
* Φίλιππος (10 Αυγούστου 1570 - 18 Οκτωβρίου 1590), δούκας του Σ.Χ.Γκόττορπ.
* Χριστίνα (13 Απριλίου 1573 - 8 Δεκεμβρίου 1625), παντρεύτηκε τον Κάρολο Θ΄ της Σουηδίας.
* Ιωάννης-Αδόλφος (27 Φεβρουαρίου 1575 - 31 Μαρτίου 1616), δούκας του Σ.Χ.Γκόττορπ.
* Άννα (27 Φεβρουαρίου 1575 - 24 Απριλίου 1625), παντρεύτηκε τον Έννο Γ΄ κόμη του Όστφρησλαντ.
* Χριστιανός, απεβ. νέος το 1577.
* Αγνή (20 Δεκεμβρίου 1578 - 1627).
* Ιωάννης-Φρειδερίκος (1 Σεπτεμβρίου 1579- 3 Σεπτεμβρίου 1634), πρίγκιπας-επίσκοπος της Βρέμης, Λύμπεκ και Βερντέν.

## Πρόγονοι

## Εξωτερικοί σύνδεσμοι
* (in German) [Article in the ABD](http://mdz.bib-bvb.de/digbib/lexika/adb/images/adb004/@ebt-link?target=idmatch(entityref,adb0040220))

## Αναφορές


Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Γερμανοί ευεργέτες
Κατηγορία:Δούκισσες του Χόλσταϊν-Γκόττορπ
Σοφία του Χόλσταϊν-Γκόττορπ

Η **Σοφία**, γερμαν.: Sophia von Schleswig-Holstein-Gottorp (1 Ιουνίου 1569 στο Κάστρο του Γκόττορπ - 14 Νοεμβρίου 1634 στο Σβερίν) από τον Οίκο του Σ.Χ.Γκόττορπ ήταν κόρη του δούκα του Σ.Χ.Γκόττορπ και με τον γάμο της έγινε δούκισσα του Μεκλεμβούργου. Έγινε επίτροπος του δουκάτου του Μεκλεμβούργου-Σβερίν από το 1603 έως το 1608.

## Βιογραφία
Ήταν η πρώτη κόρη του Aδόλφου δούκα του Σ.Χόλσταϊν-Γκόττορπ και της συζύγου του Χριστίνας, κόρης του Φιλίππου Α΄ δούκα της Έσσης.

Παντρεύτηκε στις 17 Φεβρουαρίου 1588 στο Ρέινμπεκ με τον Ιωάννη Ζ΄ δούκα του Μεκλεμβούργου. Ο Ιωάννης Ζ΄ ήταν ένας αδύναμος κυβερνήτης, που δεν μπόρεσε να κυβερνήσει τη χρεωμένη και διεφθαρμένη χώρα του. Η Σοφία ζούσε σχεδόν στη φτώχεια.

Το 1592 ο σύζυγός της μαχαιρώθηκε με επτά πληγές. Αρχικά, ο Ούλριχ δούκας του Μεκλεμβούργου ανέλαβε την αντιβασιλεία και η Σοφία υποχώρησε στην *ιδιοκτησία της χήρας* (wittum), που είχε στο Λυμπς. Η χώρα παρήκμασε ορατά κατά τη διοίκηση των κυβερνητών, που έστελνε ο Ούλριχ.

Η Σοφία διοίκησε το wittum -τις συνοικίες Ρέχνα και Βίτενμπουργκ- πολύ οικονομικά και προσεκτικά. Όταν ο Ούλριχ απεβίωσε το 1603, ο Κάρολος Α΄ (αδελφός του Ούλριχ) ζήτησε από τη Σοφία να διαχειριστεί το Μεκλεμβούργο-Σβερίν για λογαριασμό των ανήλικων γιων της. Αυτή ανέλαβε την πρόκληση και ενήργησε δραστήρια ενάντια στις καταχρήσεις της προηγούμενης διοίκησης. Κατάφερε να βελτιώσει την οικονομική κατάσταση του δουκάτου.

Το 1608 ο Κάρολος Α΄ ζήτησε από τον αυτοκράτορα να κηρύξει τον μεγαλύτερο γιο της Σοφίας ενήλικο. Οι γιοι της είχαν αποξενωθεί από αυτήν για αρκετό καιρό. Κατά τη διάρκεια της διακυβέρνησής τους η χώρα κατήλθε ξανά σε οικονομικό χάος. Η Σοφία επέστρεψε στο Λυμπς. Το 1628 ο Βάλενσταϊν κατέκτησε το Μεκλεμβούργο και ανάγκασε τους γιους της να εγκαταλείψουν τη χώρα, ωστόσο άφησε τη Χριστίνα σε ειρήνη.

Η Σοφία απεβίωσε στις 14 Νοεμβρίου 1634. Οι τελευταίοι μεγάλοι δούκες του Mεκλεμβούργου-Σβερίν και του Mεκλεμβούργου-Στρέλιτς κατάγονται όλοι από αυτήν.

## Οικογένεια
Παντρεύτηκε τον 1588 τον Ιωάννη Ζ΄ δούκα του Μεκλεμβούργου και είχε τέκνα:
* Αδόλφος-Φρειδερίκος Α΄ 1588-1658, δούκας του Μεκλεμβούργου-Σβερίν.
* Ιωάνης Αλβέρτος Β΄ 1590-1636, δούκας του Μεκλεμβούργου-Γκύστροβ.
* Άννα-Σοφία 1591-1648.

## Πρόγονοι


## Βιβλιογραφικές αναφορές
* Krause (1892), "Sophie", Allgemeine Deutsche Biographie (ADB) (in German), 34, Leipzig: Duncker & Humblot, pp. 674–676

## Αναφορές


Κατηγορία:Οίκος του Όλντενμπουργκ
Άννα του Χόλσταϊν-Γκόττορπ

Η **Άννα**, γερμαν.: Anna von Schleswig-Holstein-Gottorp (27 Φεβρουαρίου 1575 - 24 Απριλίου 1610) από τον Οίκο του Σ.Χ.Γκόττορπ ήταν Γερμανίδα ευγενής, κόρη του δούκα του Σ.Χ.Γκόττορπ. Με τον γάμο της έγινε κόμισσα της Ανατολικής Φρησίας.

## Βιογραφία
Ήταν η τρίτη κόρη του Αδόλφου δούκα του Σ.Χόλσταϊν-Γκόττορπ και της Χριστίνας, κόρης του Φιλίππου Α΄ λαντγκράβου της Έσσης.

## Οικογένεια
Στις 28 Ιανουαρίου 1598 παντρεύτηκε τον Έννο Γ΄ κόμη της Ανατολικής Φρισίας (Ostfriesland). Είχαν τα ακόλουθα παιδιά:
* Άννα-Μαρία 1601-1633, παντρεύτηκε τον Αδόλφο-Φρειδερίκο Α΄ δούκα του Μεκλεμβούργου-Σβερίν.
* Ρούντολφ-Κρίστιαν 1602-1628, κόμης του Όστφρησλαντ.
* Ούλριχ Β΄ 1605–1648, κόμης του Όστφρησλαντ.

## Πρόγονοι


## Βιβλιογραφικές αναφορές
* Rolf Kuschert: Die frühe Neuzeit, in: Nordfriisk Instituut (Hrsg.) Geschichte Nordfrieslands, Heide Boyens & Co 1995. ISBN 3-8042-0759-6

## Παραπομπές


Κατηγορία:Οίκος του Σλέσβιχ-Χόλσταϊν-Γκόττορπ
Φιλοευρωπαϊσμός

Ο **Φιλοευρωπαϊσμός** είναι μια πολιτική θέση που ευνοεί την ευρωπαϊκή ολοκλήρωση και την ένταξη στην Ευρωπαϊκή Ένωση (ΕΕ). Περιλαμβάνει ευρωπαίους φεντεραλιστές, οι οποίοι επιδιώκουν να δημιουργήσουν μια ομοσπονδιακή Ευρωπαϊκή Ένωση, γνωστή άτυπα ως Ηνωμένες Πολιτείες της Ευρώπης. Ένας σχετικός όρος είναι το «Ευρώφιλος». 

Ως εκ τούτου, είναι το αντίθετο του ευρωσκεπτικισμού, που αναφέρεται στην πολιτική στάση του σκεπτικισμού ή της αντίθεσης με την ευρωπαϊκή ολοκλήρωση. Δεν πρέπει να συγχέεται με τον όρο «αντι-ευρωπαϊσμός».

## Πολιτιστική-κυρίαρχη πολιτική
Ο φιλοευρωπαϊσμός και η ευρωφιλία είναι επίσης πολιτικοί όροι που χρησιμοποιούνται σε διάφορα πλαίσια, που υποδηλώνουν συναίσθημα ή πολιτικές για την έγκριση μιας ομοσπονδιακής Ευρωπαϊκής Ένωσης. Όπως αναφέρεται στη Συνθήκη του Άμστερνταμ και της Λισαβόνας, η Ευρωπαϊκή Επιτροπή εξέφρασε θετικά αισθήματα για ενισχυμένη ομοσπονδία.

Στο πλαίσιο της πολιτιστικής πολιτικής, αυτό μπορεί να αναφέρεται στον πολιτισμό ή τους λαούς της Ευρώπης. Μπορεί επίσης να αναφέρεται στον ευρωπαϊκό φεντεραλισμό, τη θεσμοθετημένη θεσμική διαδικασία της Ευρωπαϊκής Επιτροπής για τη δημιουργία μιας άτυπης συνομοσπονδίας. Στο πλαίσιο της πολιτιστικής πολιτικής, μπορεί να αναφέρεται στην αναγκαστική αφομοίωση από την Ευρωπαϊκή Επιτροπή στα κράτη μέλη.

Οι όροι μπορούν επίσης να χρησιμοποιηθούν διαφορετικά στο πλαίσιο της κριτικής διαφόρων συμπεριφορών, συνήθως ιστορικών, που θεωρούνται ιμπεριαλιστικές ή γενοκτονικές, ως στερεότυπο και προκατάληψη που συνδέεται με την Ευρώπη, ως εξάλειψη των τοπικών πολιτισμών, ως απόσυρση της εθνικής κυριαρχίας και ως ηθική δήλωση εναντιώνοντας την αντιληπτή εγγενή αρνητικότητα που συμβαίνει με την Ευρώπη.

## Πολυεθνικοί ευρωπαϊκοί θεσμοί
* Συμβούλιο της Ευρώπης: ένας διεθνής οργανισμός του οποίου ο στόχος είναι η προάσπιση των ανθρωπίνων δικαιωμάτων, της δημοκρατίας, του κράτους δικαίου στην Ευρώπη και η προώθηση του ευρωπαϊκού πολιτισμού. Έχει 47 κράτη μέλη, με περίπου 820 εκατομμύρια ανθρώπους.
* Οργανισμός για την Ασφάλεια και τη Συνεργασία στην Ευρώπη: ο μεγαλύτερος διακυβερνητικός οργανισμός με γνώμονα την ασφάλεια στον κόσμο, με 57 συμμετέχουσες χώρες κυρίως στην Ευρώπη και στο Βόρειο Ημισφαίριο.
* Πανευρωπαϊκή Ένωση: το παλαιότερο ευρωπαϊκό κίνημα ενοποίησης.

## Πολιτικά κόμματα υπέρ της ΕΕ

### Πανευρωπαϊκό επίπεδο
*  EU: Renew Europe
*  EU: Volt Europa

## Δείτε επίσης
* Ανατολική εταιρική σχέση
* Ευρωμύθος
* Ευρωπαϊκό Ομοσπονδιακό Κόμμα
* Ευρωπαϊσμός
* Ευρωσκεπτικισμός
* Eurovoc
* Κοινοβουλευτική Συνέλευση Euronest
* Ομοσπονδία της Ευρωπαϊκής Ένωσης
* Μελλοντική διεύρυνση της Ευρωπαϊκής Ένωσης
* Πανευρωπαϊκή ταυτότητα
* Πολιτική της Ευρώπης
* Πρωτοβουλία Pulse of Europe
* Ηνωμένες Πολιτείες της Ευρώπης
* Volt Europa
* Γιατί στην Ευρώπη

## Παραπομπές



Κατηγορία:Πολιτική της Ευρωπαϊκής Ένωσης
Δωροθέα της Δανίας, δούκισσα του Μπράουνσβαϊγκ-Λύνεμπουργκ

Η **Δωροθέα**, δανικά: Dorothea af Danmark af Oldenburg (29 Ιουνίου 1546 - 6 Ιανουαρίου 1617) από τον Οίκο του Όντενμπουργκ ήταν πριγκίπισσα της Δανίας και με τον γάμο της έγινε δούκισσα του Μπράουνσβαϊγκ-Λύνεμπουργκ από το 1561 έως το 1592. Έγινε επίτροπος για τον γιο της Γεώργιο από το 1592 έως το 1596.

## Βιογραφία
Γεννημένη στο Kόλντινγκ, η Δωροθέα ήταν το μικρότερο παιδί του Χριστιανού Γ΄ της Δανίας και της Δωροθέας των Ασκάνια, κόρης του Μάγκνους Α΄ δούκα της Σαξονίας-Λάουενμπουργκ. 

Παντρεύτηκε τον Γουλιέλμο ΣΤ΄ δούκα του Μπράουνσβαϊγκ-Λύνεμπουργκ στις 12 Οκτωβρίου 1561. Όταν ο σύζυγός της απεβίωσε το 1592, η Δωροθέα έγινε επίτροπος για τον μικρότερο γιο της Γεώργιο. Είχε βαθιά δυσπιστία στους συμβούλους, λόγω της κακής διαχείρισης των ιδιοκτησιών τού συζύγου της κατά τη διάρκεια της παραφροσύνης του. Η Δωροθέα ήταν γνωστή ως ικανή και ενεργητική επίτροπος.

## Οικογένεια
Παντρεύτηκε το 1561 τον Γουλιέλμο ΣΤ΄ των Γουέλφων δούκα του Μπράουνσβαϊγκ-Λύνεμπουργκ και είχε -επιζήσαντα της ενηλικίωσης- τέκνα:
* Σοφία (30 Οκτωβρίου 1563 - 1639), παντρεύτηκε τον Γεώργιο-Φρειδερίκο των Χοεντσόλερν μάργραβο του Βρανδεμβούργου-Άνσμπαχ.
* Ερνέστος Β΄ (31 Δεκεμβρίου 1564 - 2 Μαρτίου 1611) δούκας του Μπράουνσβαϊγκ-Λύνεμπουργκ.
* Ελισάβετ (19 Οκτωβρίου 1565 - 17 Ιουλίου 1621), παντρεύτηκε τον Φρειδερίκο κόμη του Χόενλοε-Λάνγκενμπουργκ.
* Χριστιανός (19 Νοεμβρίου 1566 - 8 Νοεμβρίου 1633), δούκας του Μπράουνσβαϊγκ-Λύνεμπουργκ.
* Αύγουστος (18 Νοεμβρίου 1568 - 1 Οκτωβρίου 1636), δούκας του Μπράουνσβαϊγκ-Λύνεμπουργκ.
* Δωροθέα (1 Ιανουαρίου 1570 - 15 Αυγούστου 1649), παντρεύτηκε τον Κάρολο Α΄ των Βίττελσμπαχ παλατινό κόμη του Τσβάιμπρουκεν-Μπίρκενφελντ.
* Κλάρα (16 Ιανουαρίου 1571 - 18 Ιουλίου 1658), παντρεύτηκε τον Γουλιέλμο κόμη του Σβάρτσμπουργκ-Μπλάνκενμπουργκ.
* Άννα (22 Μαρτίου 1572 - 5 Φεβρουαρίου 1601), απεβ. 29 ετών.
* Μαργαρίτα (6 Απριλίου 1573 - 7 Αυγούστου 1643), παντρεύτηκε τον Ιωάννη-Καζιμίρ των Βέττιν δούκα της Σαξονίας-Κόμπουργκ.
* Φρειδερίκος Δ΄ (28 Αυγούστου 1574 - 10 Δεκεμβρίου 1648) δούκας του Μπράουνσβαϊγκ-Λύνεμπουργκ.
* Μαρία (21 Οκτωβρίου 1575 - 8 Αυγούστου 1610)
* Mάγκνους (30 Αυγούστου 1577 - 10 Φεβρουαρίου 1632)
* Γεώργιος (17 Φεβρουαρίου 1582 - 12 Απριλίου 1641), δούκας του Μπράουνσβαϊγκ-Λύνεμπουργκ.
* Ιωάννης (23 Ιουνίου 1583 - 27 Νοεμβρίου 1628).
* Σίβυλλα (3 Ιουνίου 1584 - 5 Αυγούστου 1652), παντρεύτηκε τον Ιούλιο-Ερνέστο των Γουέλφων δούκα του Μπράουνσβαϊγκ-Λύνεμπουργκ.

## Πρόγονοι

## Αναφορές


Κατηγορία:Οίκος του Όλντενμπουργκ
Κατηγορία:Δούκισσες του Μπράουνσβαϊγκ-Λύνεμπουργκ
Κατηγορία:Πριγκίπισσες της Νορβηγίας
Κατηγορία:Πριγκίπισσες της Δανίας
Μη εξυπηρετούμενο δάνειο

**Μη εξυπηρετούμενο δάνειο**, κοινώς **κόκκινο δάνειο** ονομάζεται το  τραπεζικό δάνειο που υπόκειται σε καθυστερημένη αποπληρωμή ή είναι απίθανο να εξοφληθεί πλήρως από τον οφειλέτη. Τα μη εξυπηρετούμενα δάνεια αντιπροσωπεύουν μια μεγάλη πρόκληση για τον τραπεζικό τομέα, καθώς μειώνει την κερδοφορία των τραπεζών,  και συχνά παρουσιάζεται ότι είναι τροχοπέδη για τις τράπεζες να δανείζουν περισσότερα σε επιχειρήσεις και καταναλωτές, γεγονός που με τη σειρά του επιβραδύνει την οικονομική ανάπτυξη (αν και αυτός ο ισχυρισμός αμφισβητείται).

Στην Ευρωπαϊκή Ένωση, η διαχείριση των δανείων αυτών που ανέκυψαν από την Μεγάλη Ύφεση του 2008 έχει αναχθεί σε πολιτικά ευαίσθητο θέμα. Το 2017 με την απόφαση του Συμβουλίου να αναθέσει στην Κομισιόν να δρομολογήσει ένα σχέδιο δράσης για την αντιμετώπιση τους . Το σχέδιο δράσης υποστηρίζει την ανάπτυξη μιας δευτερογενούς αγοράς για τα κόκκινα δάνεια και τη δημιουργία εταιρειών διαχείρισης περιουσιακών στοιχείων (γνωστές και ως κακές τράπεζες)

Τον Δεκέμβριο του 2020, αυτό το σχέδιο δράσης αναθεωρήθηκε μετά την κρίση πανδημίας του κορωνοϊού.

## Παραπομπές


Κατηγορία:Χρηματοπιστωτικό σύστημα
Κακή τράπεζα

**Κακή τράπεζα** (αναφέρεται επίσης ως Εταιρεία διαχείρισης περιουσιακών στοιχείων) ονομάζεται η εταιρική δομή που απομονώνει τα ρευστά διαθέσιμα και τα περιουσιακά στοιχεία υψηλού κινδύνου (συνήθως μη εξυπηρετούμενα δάνεια) που κατέχονται από έναν χρηματοπιστωτικό οργανισμό. Η κακή τράπεζα μπορεί να συσσωρεύει έναν μεγάλο αριθμό χρεών που απροσδόκητα διατρέχουν κίνδυνο μερικούς ή πλήρους αθέτησης. Ένας μεγάλος όγκος μη εξυπηρετούμενων περιουσιακών στοιχείων δυσκολεύει συνήθως την τράπεζα να συγκεντρώσει κεφάλαια, για παράδειγμα μέσω πωλήσεων ομολόγων. Υπό αυτές τις συνθήκες, η τράπεζα μπορεί να διαχωρίσει τα «καλά» περιουσιακά της στοιχεία από τα «κακά», αλλιώς τοξικά, περιουσιακά στοιχεία της μέσω της δημιουργίας μιας κακής τράπεζας. Ο στόχος του διαχωρισμού είναι να επιτρέψει στους επενδυτές να εκτιμήσουν την οικονομική κατάσταση της τράπεζας με μεγαλύτερη βεβαιότητα. Μια κακή τράπεζα μπορεί να δημιουργηθεί από μία τράπεζα ή χρηματοπιστωτικό ίδρυμα ως μέρος μιας στρατηγικής για την αντιμετώπιση μιας δύσκολης οικονομικής κατάστασης, ή από την κυβέρνηση.

Εκτός από τον διαχωρισμό ή την διαγραφή των τοξικών προϊόντων από τους ισολογισμούς των μητρικών τραπεζών, μία κακή τραπεζική δομή επιτρέπει στην εξειδικευμένη διαχείριση να αντιμετωπίσει το πρόβλημα των επισφαλών απαιτήσεων. Η προσέγγιση επιτρέπει στις καλές τράπεζες να επικεντρώνονται στις βασικές τους δραστηριότητες δανεισμού, ενώ η κακή τράπεζα μπορεί να ειδικεύεται στη μεγιστοποίηση της αξίας από τα περιουσιακά στοιχεία υψηλού κινδύνου. 

Η οικονομική ύφεση του 2008 είχε ως αποτέλεσμα τη δημιουργία κακών τραπεζών σε πολλές χώρες. Στην Ιρλανδία, μια κακή τράπεζα, ο Εθνικός Οργανισμός Διαχείρισης Περιουσιακών Στοιχείων ιδρύθηκε το 2009, ως απάντηση στην οικονομική κρίση.

## Παραπομπές


Κατηγορία:Χρηματοπιστωτικές κρίσεις
Ρον Γουάιντεν

Ο **Ρόναλντ Λι Γουάιντεν** (αγγλικά: *Ronald "Ron" Lee Wyden*, 3 Μαΐου 1949), είναι Αμερικανός πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για την πολιτεία του Όρεγκον από το 1996. Είναι μέλος του Δημοκρατικού Κόμματος.

Από τον Ιανουάριο του 2021, διατελεί ως πρόεδρος της Επιτροπής Οικονομικών της Γερουσίας των Ηνωμένων Πολιτειών. Διατέλεσε ξανά πρόεδρος της ίδιας επιτροπής από το 2014 έως το 2015. Επίσης έχει διατελέσε πρόεδρος της Επιτροπής Ενέργειας της Γερουσίας από το 2013 έως το 2014. 

Προηγουμένως, είχε υπηρετήσει ως Μέλος της Βουλής των Αντιπροσώπων των Ηνωμένων Πολιτειών για την 3η περιφέρεια του Όρεγκον από το 1981 έως το 1996.

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Όρεγκον
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Εβραίοι
Κατηγορία:Μέλη της Βουλής των Αντιπροσώπων (ΗΠΑ)
__ΕΥΡΕΤΗΡΙΟ__
Μάρσα Μπλάκμπερν

Η **Μάρσα Μπλάκμπερν (Γουέτζγουορθ)** (αγγλ. *Marsha Blackburn-Wedgeworth*, 6 Ιουνίου 1952), είναι Αμερικανίδα πολιτικός και επιχειρηματίας, που υπηρετεί ως Γερουσιαστής των Ηνωμένων Πολιτειών για το Τενεσί από το 2019. Είναι μέλος του Ρεπουμπλικανικού Κόμματος. 

Προηγουμένως, είχε υπηρετήσει ως Μέλος της Βουλής των Αντιπροσώπων των ΗΠΑ για την 7η περιφέρεια του Τενεσί (2003-2019), ως Μέλος της Γερουσίας του Τενεσί για την 23η περιφέρεια (1999-2003), και ως Εκτελεστική Διευθύντρια της Επιτροπής Κινηματογράφου, Ψυχαγωγίας και Μουσικής του Τενεσί (1995-1997). 

Η Μπλάκμπερν, περιγράφεται ως υπερσυντηρητική πολιτικός και είναι υποστηρίκτρια του Κινήματος του Τσαγιού. 

## Δείτε ακόμα

* Κατάλογος τρεχόντων Γερουσιαστών των Ηνωμένων Πολιτειών
* Τενεσί 

## Παραπομπές
 
Κατηγορία:Γερουσιαστές των ΗΠΑ
Κατηγορία:Τενεσί
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες
Κατηγορία:Μέλη της Βουλής των Αντιπροσώπων (ΗΠΑ)